נועם בתן

נועם בתן (נולד ב-5 במרץ 1998) הוא זמר-יוצר ישראלי.

ביוגרפיה
בתן נולד ב-6 במרץ 1998 למשפחה עולה מצרפת וגדל ברעננה. בשלהי שירותו הצבאי, הוא החל את דרכו המוזיקלית וב-2018 השתתף בתוכנית המציאות "אביב או אייל", העפיל לגמר והגיע למקום השלישי.

בשנת 2021 החל את העבודה על אלבום הבכורה שלו והוציא את הסינגל הראשון מתוכו, "אהבות ליום אחד", שזכה להצלחה רבה ברשתות הסטרימינג. באותה השנה, הוציא את הסינגלים "בעיר שלי" ו-"K.O (נוקאאוט)", שזכו גם הם להצלחה.

ב-2022 יצאו הסינגלים "כביש מהיר" ו"היום" מתוך אלבום הבכורה שלו. בהמשך השנה, הוציא בתן את הסינגל השישי מתוך האלבום, "בובה". השיר זכה להצלחה ברשתות הסטרימינג ובתחנות הרדיו ואף הצליח להיכנס למצעד הרשמי של גלגלצ, כשבשיאו הגיע למקום השלישי. במרץ 2023 יצא אלבום הבכורה שלו, "מעל המים". ב-1 באוגוסט 2023 הוציא את הסינגל "סכין בלב".

דיסקוגרפיה

אלבומי אולפן
 2023: מעל המים

קישורים חיצוניים

הערות שוליים

זמרים-יוצרים ישראלים
מתחרי תוכניות ריאליטי שירה ישראליות
רעננה: אישים
ישראלים שנולדו ב-1998